**PROCEDURA DE ACREDITARE A OBSERVATORILOR INTERNI ȘI A REPREZENTANȚILOR INTERNI AI MASS-MEDIA**

**CADRUL LEGAL**

* *Hotărârea nr. 9 a Autorității Electorale Permanente privind procedura de eliberare a adeverinţelor care atestă îndeplinirea condiţiilor prevăzute de art. 73 alin. (3) şi (4) din Legea nr. 33/2007 privind organizarea şi desfăşurarea alegerilor pentru Parlamentul European, precum şi procedura de acreditare a reprezentanţilor externi ai mass-mediei și a observatorilor externi la alegerile pentru membrii din România în Parlamentul European, publicată în Monitorul Oficial al României, Partea I, nr. 236/27/03.2019;*
* Legea nr. 33/2007 privind organizarea şi desfăşurarea alegerilor pentru Parlamentul European, republicată, cu modificările ulterioare.

Actele normativive menționate pot fi consultate pe site-ul [www.roaep.ro](http://www.roaep.ro) la secțiunea **LEGISLAȚIE/Alegerea Parlamentului European**, accesând link-ul <http://www.roaep.ro/legislatie/> precum și pe site-ul [www.bec.ro](http://www.bec.ro) secțiunea **LEGISLAȚIE**, accesând linku-ul <http://europarlamentare2019.bec.ro/legislatie/>

**1. PROCEDURA PENTRU ACREDITAREA OBSERBVATORII INTERNI (REPREZENTANȚII ORGANIZAȚIILOR NEGUVERNAMNTALE)**

**IMPORTANT:**

* **Acreditarea observatorilor interni se face de către birourile electorale judeţene, birourile electorale ale sectoarelor municipiului Bucureşti şi biroul electoral pentru secţiile de votare din străinătate, pentru toate secţiile de votare din raza de competenţă a acestora, la cererea scrisă a conducerii organizaţiilor neguvernamentale, făcută cu cel puţin 5 zile înaintea datei alegerilor.**
* **Pot fi acreditate ca observatori interni doar persoanele propuse de acele organizaţii neguvernamentale care prezintă o adeverinţă eliberată de Autoritatea Electorală Permanentă privind îndeplinirea prevederilor art. 73 alin. (3) al Legii nr. 33/2007 privind organizarea şi desfăşurarea alegerilor pentru Parlamentul European, republicată, cu modificările ulterioare.**

**Procedura de obținere a adeverințelor de la AEP:**

* Autoritatea Electorală Permanentă eliberează adeverința prevăzută de art. 73 alin. (7) din Legea nr. 33/2007 privind organizarea şi desfăşurarea alegerilor pentru Parlamentul European, republicată, cu modificările ulterioare, organizației neguvernamentale care îndeplinește următoarele condiții:

a) formulează o cerere conform modelului prevăzut în **anexa nr. 1**;

b) are ca obiect principal de activitate apărarea democraţiei şi a drepturilor omului;

c) este legal constituită cu cel puţin 6 luni înainte de ziua de referinţă.

* Cererea va fi însoţită de o copie a statutului şi o copie a hotărârii judecătoreşti de înfiinţare a organizaţiei neguvernamentale.
* Modelul adeverinței care atestă îndeplinirea condițiilor prevăzute de art. 73 alin. (3) din Legea nr. 33/2007, republicată, cu modificările ulterioare, este prevăzut în **anexa nr. 2**.
* Cererile trebuie transmise sau depuse la Autoritatea Electorală Permanentă **cu cel puțin 15 zile înainte de ziua de referinţă,** respectiv **până în data de 10 mai 2019.**
* Adeverinţele eliberate se transmit solicitanţilor prin poştă, e-mail sau fax, conform solicitării acestora, ori se predau persoanelor desemnate de aceştia, cu cel puțin **10 zile** înainte de ziua de referinţă.

**2. PROCEDURA PENTRU INSTITUȚIILE MASS-MEDIA INTERNE**

**IMPORTANT:**

* **Acreditarea reprezentanţilor interni ai mass-mediei se face de către birourile electorale judeţene, birourile electorale ale sectoarelor municipiului Bucureşti şi biroul electoral pentru secţiile de votare din străinătate, pentru toate secţiile de votare din raza de competenţă a acestora, la cererea scrisă a conducerii instituţiilor mass-media din România, făcută cu cel puţin 5 zile înaintea datei alegerilor*.***
* **Pot fi acreditate ca reprezentanţi interni ai mass-mediei doar persoanele propuse de acele instituţii mass-media care prezintă o adeverinţă eliberată de Autoritatea Electorală Permanentă privind îndeplinirea prevederilor art. 73 alin. (4) al Legii nr. 33/2007 privind organizarea şi desfăşurarea alegerilor pentru Parlamentul European, republicată, cu modificările ulterioare.**

**Procedura de obținere a adeverințelor de la AEP**

* Autoritatea Electorală Permanentă eliberează adeverința prevăzută de art. 73 alin. (8) din Legea nr. 33/2007, privind organizarea şi desfăşurarea alegerilor pentru Parlamentul European republicată, cu modificările ulterioare, instituției mass-media care formulează o cerere conform modelului prevăzut în **anexa nr. 3**.
* Instituţia mass-media interesată trebuie să depună la Autoritatea Electorală Permanentă **o cerere, până cel mai târziu la data de 10 mai 2019 incusiv,** conform modelului prevăzut în **anexa nr. 3** din Hotărârea AEP nr. 9/2010.
* Cererea va fi însoţită de documente din care să rezulte faptul că instituţia desfăşoară activităţi în domeniul mass-media (ex: licență de la CNA pentru posturile de radio și televiziune, certificat de înregistrare de la Registrul Comerțului)
* Cererea prevăzută la alin. (1) și documentele menționate mai sus pot fi transmise prin fax, poştă sau e-mail ori pot fi depuse la registratura Autorităţii Electorale Permanente.
* Modelul adeverinței care atestă îndeplinirea condițiilor prevăzute de art. 73 alin. (4) din Legea nr. 33/2007, republicată, cu modificările ulterioare, este prevăzut de **anexa nr. 4**.

**Documentele înaintate de către instituțiile mass-media interne și organizațiile neguvernamentale pot fi transmise prin fax, poştă sau e-mail ori pot fi depuse la registratura Autorităţii Electorale Permanente** **cu cel puțin 15 zile înainte de ziua de referinţă,** respectiv **până în data de 10 mai 2019.**

* **Datele de contact ale AEP:**
* Str. Stavropoleos, nr. 6, Bucureşti, Sector 3, 030084.
* tel. +40 21 310 08 24;
* fax: +40 21 310 13 86
* e-mail: comunicare@roaep.ro

**3. PROCEDURA PENTRU REPREZENTANŢII EXTERNI AI MASS-MEDIEI ŞI OBSERVATORII EXTERNI**

* **Autoritatea Electorală Permanentă acreditează**, **la propunerea Ministerului Afacerilor Externe**, reprezentanţii externi ai mass-mediei şi observatorii externi pe lângă toate birourile electorale constituite pentru buna organizare şi desfăşurare a alegerilor pentru membrii din România în Parlamentul European.
* Modelul acreditării eliberate reprezentanţilor externi ai mass-mediei şi observatorilor externi la alegerile pentru membrii din România în Parlamentul European este prevăzut în **anexa nr. 5**.